Apr 27,2018
'నెట్‌' షట్‌డౌన్లతో 20వేల కోట్ల నష్టం
న్యూఢిల్లీ: దేశంలో ఇంటర్నెట్‌ సేవల నిలిపివేతల వల్ల దాదాపు రూ. 20వేల కోట్ల నష్టం వాటిల్లిందని తెలుస్తోంది. 2012నుంచి 2017 మధ్య మొత్తంగా దాదాపు 16వేల గంటల పాటు ఇంటర్నెట్‌ సేవలు నిలిపివేసినట్టు ఒక అధ్యయనంలో తేలింది. 'ఇండియన్‌ కౌన్సిల్‌ ఫర్‌ రీసెర్చ్‌ ఆన్‌ ఇంటర్నేషనల్‌ ఎకానమిక్‌ రిలేషన్స్‌' అధ్యయనం ప్రకారం 2017లో ఇంటర్నెట్‌ అంతరాయాల సంఖ్య 2016కన్నా రెట్టింపైనట్టు పేర్కొంది. కాగా, ఇంటర్నెట్‌ సేవల నిలిపివేతల సమయం దాదాపు 20 శాతం పెరిగినట్టు తెలిపింది. 2012-2017 మధ్య కాలంలో 12,165 గంటలపాటు మొబైల్‌ ఇంటర్నెట్‌ షట్‌డౌన్లు సంభవించాయి.
మీ స్నేహితులకు రికమెండ్ చెయ్యండి